ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1147/96 υποβολή: Jan Mulder (ELDR) προς την Επιτροπή (15 Μαΐου 1996)

Θέμα: Η χρησιμοποίηση γεωργικών πρώτων υλών για βιομηχανικούς σκοπούς (επανάληψη ερώτησης)

Με αφορμή την απάντηση της Επιτροπής στη γραπτή μου ερώτηση Ε-0678/96 ((ΕΕ C 280 της 25.9.1996, σελ. 62.)) επαναλαμβάνω την ερώτηση, με άλλη διατύπωση, δεδομένου ότι προφανώς η Επιτροπή προτίμησε να μην απαντήσει στο μεγαλύτερο μέρος της πρώτης ερώτησής μου.

Η Επιτροπή φρονεί ότι πρέπει να ενθαρρύνεται η χρησιμοποίηση γεωργικών προϊόντων για βιομηχανικούς σκοπούς. Ωστόσο, από τα περιβαλλοντικά κινήματα διατυπώνονται ενίοτε επικρίσεις με τον ισχυρισμό ότι το περιβαλλοντικό κέρδος που επιτυγχάνεται από τη χρησιμοποίηση πρώτων υλών γεωργικής προέλευσης εκμηδενίζεται λόγω ορισμένων εντατικών μεθόδων καλλιέργειας των εν λόγω γεωργικών προϊόντων. Η Επιτροπή διαπιστώνει ότι για την παραγωγή ενέργειας πρέπει να διερευνώνται επακριβώς οι περιβαλλοντικές συνέπειες. Γι' αυτό το λόγο υποβάλλω τα εξής συγκεκριμένα ερωτήματα:

1. Είναι διατεθειμένη η Επιτροπή να χρηματοδοτεί ή να συγχρηματοδοτεί με άλλες αρμόδιες αρχές τις εν λόγω έρευνες;

Άλλα προϊόντα που μπορούν να παραχθούν από γεωργικά προϊόντα είναι λιπαντικά φυτικά έλαια, αποσυντιθέμενα πλαστικά και ίνες φυτικής προέλευσης.

Συγκεκριμένα σχετικά ερωτήματα:

2. Έχει η Επιτροπή στη διάθεσή της στοιχεία που μπορούν να επιβεβαιώσουν το περιβαλλοντικό κέρδος που προκύπτει από τη χρησιμοποίηση τέτοιων προϊόντων;

3. Σε περίπτωση που συμβαίνει αυτό, είναι τότε η Επιτροπή διατεθειμένη να χρηματοδοτήσει ή να συγχρηματοδοτήσει έρευνα με σκοπό να πιστοποιηθούν καλύτερα τα πλεονεκτήματα και τα μειονεκτήματα από τη χρησιμοποίηση τέτοιων προϊόντων;

Απάντηση του κ. Fischler εξ ονόματος της Επιτροπής (14 Ιουνίου 1996)

Το Αξιότιμο Μέλος του Κοινοβουλίου δύναται να ανατρέξει στην απάντηση που έδωσε η Επιτροπή στη γραπτή ερώτηση Ε-678/96, όπου αναφέρει ότι η μελέτη των ακριβών επιπτώσεων επί του περιβάλλοντος της καλλιέργειας γεωργικών φυτών που προορίζονται για την ανάκτηση ενεργείας εκπονείται ακόμη και ότι είναι, κατά συνέπεια, πρόωρα, να εξαχθούν οριστικά συμπεράσματα.

Στο πλαίσιο του ερευνητικού προγράμματος Fair για τη γεωργία, η Επιτροπή συγχρηματοδοτεί κυρίως την έρευνα που αφορά την καλλιέργεια και τη μεταποίηση μη βρώσιμων φυτών. Το πρόγραμμα Fair το οποίο καλύπτει την περίοδο 1995-1998 έχει ήδη επιτρέψει την επιλογή ορισμένου αριθμού ερευνών χάρη σε δύο προσκλήσεις υποβολής προσφορών για ερευνητικό έργο. Τα προγράμματα έρευνας που έχουν επιλεγεί προς το παρόν αφορούν κυρίως τις επιπτώσεις στο περιβάλλον, της καλλιέργειας και της μεταποίησης μη βρώσιμων φυτών.

Όσον αφορά το πρόγραμμα Fair, προβλέπονται δύο ακόμη προσκλήσεις υποβολής προσφορών για ερευνητικά προγράμματα, η μία για το Δεκέμβριο1996 και η άλλη για το Δεκέμβριο 1997. Η έκθεση που αφορά τις επιπτώσεις στο περιβάλλον θα αποτελέσει ουσιαστικό κριτήριο για την επιλογή των ερευνητικών προγραμμάτων που θα υποβληθούν.
ΓΡΑΠΤΗ ΕΡΩΤΗΣΗ E-1852/96 υποβολή: Cristiana Muscardini (NI) προς την Επιτροπή (5 Iουλίου 1996)

Θέμα: Συμβατικές διακρίσεις εις βάρος πολιτογραφημένων Ιταλών πολιτών

Σύμφωνα με την απόφαση της 02.8.1993 του Ευρωπαϊκού Δικαστηρίου, οι 88 λέκτορες του Πανεπιστημιακού Ινστιτούτου Ανατολικών Σπουδών της Napoli θα έπρεπε να έχουν συμβατικώς τακτοποιηθεί όπως οι συνάδελφοί τους καθηγητές ιταλικής ιθαγένειας.

Επειδή όμως αρνήθηκαν σύμβαση εργασίας που πρόβλεπε όρους χειροτέρευσης και επαγγελματικού υποβιβασμού, απολύθηκαν.

Τις συνέπειες της παράλογης αυτής πολιτικής θα υποστούν οι μελλοντικοί πτυχιούχοι ξένων γλωσσών και λογοτεχνιών του Ινστιτούτου, που θα βρίσκονται εντελώς απροετοίμαστοι από την άποψη της πρακτικής γνώσης των γλωσσών της επιλογής τους.

Η Επιτροπή, μπροστά σε μια σοβαρή παράβαση της αρχής της ίσης μεταχείρισης των πολιτών της Ένωσης, όπως η δυσμενής αυτή διάκριση, σκοπεύει να λάβει μέτρα ώστε να επιβάλει το σεβασμό του κοινοτικού δικαίου;

Απάντηση του κ. Flynn εξ ονόματος της Επιτροπής (1 Αυγούστου 1996)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση P-1092/96 του κ. McMahon ((ΕΕ C 217, 26.7.1996, 135. )).
ΓΡΑΠΤΗ ΕΡΩΤΗΣΗ P-1733/96 υποβολή: Helena Torres Marques (PSE) προς την Επιτροπή (17 Iουνίου 1996)

Θέμα: Χρηματοδότηση προγραμμάτων για την απασχόληση στην Πορτογαλία από το ΕΚΤ.

Σύμφωνα με το Πρακτορείο «Ευρώπη», η Ευρωπαϊκή Επιτροπή ενέκρινε στις 28 Μαΐου 1996 τη χρηματοδότηση από το ΕΚΤ 58 καινοτόμων προγραμμάτων στα 15 κράτη μέλη υπέρ της απασχόλησης.

Θα επιθυμούσα να μου αναφέρει η Επιτροπή πόσα και ποιά από τα προγράμματα αυτά προορίζονται για την Πορτογαλία.

Aπάντηση του κ. Flynn εξ ονόματος της Επιτροπής (5 Αυγούστου 1996)

Δυνάμει του άρθρου 6 του κανονισμού του Ευρωπαϊκού Κοινωνικού Ταμείου (ΕΚΤ) ((Κανονισμός αριθ. 4255/88, όπως τροποποιήθηκε - ΕΕ L 193 της 31.7.1993 )), η Επιτροπή έχει εγκρίνει τρία πορτογαλικά προγράμματα:

>TABLE>
ΓΡΑΠΤΗ ΕΡΩΤΗΣΗ E-0919/96 υποβολή: Ulpu Iivari (PSE) προς την Επιτροπή (23 Απριλίου 1996)

Θέμα: Απλοποίηση της διοικητικής διαχείρισης των επιδοτήσεων κατά την εξαγωγή τροφίμων

Η Φινλανδία εξάγει τρόφιμα στη Ρωσία υπό την κάλυψη των επιδοτήσεων κατά την εξαγωγή της Ευρωπαϊκής Ένωσης. Οι εν λόγω παρτίδες προϊόντων μπορεί να είναι πολύ μικρές, ιδίως όσες εξάγονται προς γειτονικές περιοχές, για παράδειγμα Αγία Πετρούπολη 7 τούτο ισχύει μεταξύ άλλων για απ' ευθείας αποστολές που πραγματοποιούνται από μεταποιητές προϊόντων με βάση το κρέας σε μεμονωμένες αγορές. Όμως κάθε παρτίδα πρέπει να κοινοποιείται ξεχωριστά πράγμα που δημιουργεί γραφειοκρατικό χαρτομάνι. Έτσι, ένας Φινλανδός προμηθευτής χρειάζεται να συμπληρώσει έντυπο για αποστολή που ευνοείται από επιδότηση κατά την εξαγωγή 1,43 φινλανδικών μάρκων ενώ τα έξοδα διαβίβασης του εντύπου αυτού υπερβαίνουν πολλές φορές το ποσό αυτό.

Ύστερα απ' όλα αυτά ερωτάται η Επιτροπή τί προτίθεται να κάνει για να απλοποιήσει την επίπονη και δαπανηρή γραφειοκρατία που αφορά την εξαγωγή τροφίμων με προορισμό γειτονικές περιοχές τρίτων χωρών ούτως ώστε να μη χρειάζεται να γίνεται ξεχωριστή κοινοποίηση για κάθε πραγματοποιούμενη αποστολή;

Συμπληρωματική απάντηση του κ. Fischler εξ ονόματος της Επιτροπής (10 Ιουλίου 1996)

Σε συνέχεια της απάντησης της 30ής Μαΐου 1996 ((ΕΕ αριθ. C 217, 26.7.1996, σελ. 128. )), η Επιτροπή είναι σήμερα σε θέση να παράσχει τις ακόλουθες πληροφορίες.

Είναι δυνατό ένα κράτος μέλος να επιτρέψει τη χρήση απλοποιημένων διαδικασιών για τις διασαφήσεις εξαγωγών. Όσον αφορά παρόμοιες διαδικασίες, το άρθρο 76 του κανονισμού (ΕΟΚ) αριθ. 2913/92 του Συμβουλίου περί θεσπίσεως κοινοτικού τελωνειακού κώδικα ((ΕΕ L 302 της 19.10.1992 )) και τα άρθρα 253 και 279 έως 287 του κανονισμού (ΕΟΚ) αριθ. 2454/93 της Επιτροπής, για τον καθορισμό ορισμένων διατάξεων εφαρμογής του κοινοτικού τελωνειακού κώδικα ((ΕΕ L 253 της 11.10.1993 )), καθορίζουν τους κανόνες για τις ελλιπείς διασαφήσεις, τις απλοποιημένες διαδικασίες και τις κατά τόπους διαδικασίες εκτελωνισμού.

Το άρθρο 289 του κανονισμού (ΕΟΚ) αριθ. 2454/93 προχωράει περισσότερο δίνοντας τη δυνατότητα στα κράτη μέλη να χρησιμοποιούν εμπορικά ή διοικητικά έγγραφα και, όπου το σύνολο της εξαγωγής πραγματοποιείται στην επικράτεια ενός κράτους μέλους, δίνει δυνατότητα περαιτέρω απλοποίησης.

Δύναται να επιτραπεί από τις τελωνειακές αρχές σε «εγκεκριμένο εξαγωγέα» να διεκπεραιώσει τις εξαγωγικές διαδικασίες στις εγκαταστάσεις του και να κάνει χρήση εμπορικών εγγράφων για την προώθηση των αγαθών μέχρι τα εξωτερικά σύνορα.

Όσον αφορά τις επιστροφές κατά την εξαγωγή, δεν πρέπει να παρουσιάζονται δυσκολίες μεταξύ των διαδικασιών που αναφέρονται ανωτέρω και των επενδύσεων που καθορίζονται στο άρθρο 3 του κανονισμού (ΕΟΚ) αριθ. 3665/87 της Επιτροπής ((ΕΕ L 351 της 14.12.1987 )).

Σε σχέση με τις εργασίες απλοποίησης της Κοινής Γεωργικής Πολιτικής, η Επιτροπή αντιμετωπίζει επί του παρόντος την πιθανότητα περαιτέρω απλοποίησης των διατάξεων που αφορούν τις επιστροφές κατά την εξαγωγή.
ΓΡΑΠΤΗ ΕΡΩΤΗΣΗ E-1663/96 υποβολή: Jesϊs Cabezσn Alonso (PSE) προς την Επιτροπή (24 Ιουνίου 1996)

Θέμα: Διαφορετικό φορολογικό σύστημα σε ορισμένες περιοχές

Οι αρμόδιες αρχές της Αυτόνομης Κοινότητας της Xώρας των Βάσκων (Ισπανία) καθιέρωσαν έναν φόρο εταιρειών κατώτερο από τον ισχύοντα στις περιφέρειες που γειτονεύουν με τη Xώρα των Βάσκων.

Αυτό το διαφορετικό φορολογικό σύστημα επηρεάζει τις επιχειρήσεις των γειτονικών περιοχών (Κανταβρία, Λα Ριόχα) και μπορεί να προκαλέσει τη μετατόπιση παραγωγικών επενδύσεων για λόγους οικονομικών συμφερόντων.

Γνωρίζει η Επιτροπή αυτήν την κατάσταση; Εάν ναι, έχει μελετήσει εάν αυτό το διαφορετικό φορολογικό σύστημα αποτελεί στρέβλωση του ανταγωνισμού;

Απάντηση του κ. Van Miert εξ ονόματος της Επιτροπής (17 Ιουλίου 1996)

Η Επιτροπή δεν έχει λάβει ισπανική κοινοποίηση φορολογικών ενισχύσεων που να ανταποκρίνεται στα στοιχεία της γραπτής ερώτησης. Προσπαθεί να παρακολουθήσει την εξέλιξη της κατάστασης όπως αυτή περιγράφεται ιδίως από τον τύπο. Εν πάσει περιπτώσει, συνεχίζει τις επαφές της με τις ισπανικές αρχές για το ζήτημα αυτό.

Εξάλλου, η Επιτροπή παραπέμπει το αξιότιμο μέλος του Κοινοβουλίου στην γραπτή ερώτηση Ε-1951/94 του κ. Siso Cruellas ((ΕΕ αριθ. C 30 της 6.2.1995. )), με αντικείμενο τα φορολογικά πλεονεκτήματα σε πολλές ισπανικές περιφέρειες.
ΓΡΑΠΤΗ ΕΡΩΤΗΣΗ E-1259/96 υποβολή: W.G. van Velzen (PPE) προς την Επιτροπή (24 Μαΐου 1996)

Θέμα: H αναρρίχηση στον Αντιδραστήρα ταχέων νετρονίων του Petten

1. Έχει λάβει η Επιτροπή γνώση του γεγονότος ότι, στις 26.4.1996, μέλη της Greenpeace αναριχήθηκαν στον A.T.N. του Petten;

2. Μετά από την προηγούμενη επίθεση ολλανδών ναυτικών στον Α.Τ.Ν., η Επιτροπή έχει αποφασίσει να βελτιώσει ριζικά τα μέτρα ασφάλειας. Έχουν ληφθεί εν τω μεταξύ τα μέτρα αυτά;

3. Κρίνει η Επιτροπή ότι υπό το φως της ως άνω ενέργειας της Greenpeace έχουν αποδειχθεί ανεπαρκή τα ληφθέντα μέτρα ασφαλείας για τον Α.Τ.Ν.;

4. Ποιά μέτρα προτίθεται να λάβει η Επιτροπή ώστε να μην επαναληφθεί παρόμοιο συμβάν;

5. Έχει εκπονηθεί για τον Α.Τ.Ν. ένα ολοκληρωμένο σχέδιο ασφάλειας ούτως ώστε να είναι δυνατή η αντιμετώπιση παντός ενδεχομένου;

6. Με ποιον τρόπο πιστεύει η Επιτροπή ότι θα μπορέσει να αποκαταστήσει την κλονισμένη εμπιστοσύνη της κοινής γνώμης όσον αφορά την ασφαλή φρούρηση του Α.Τ.Ν.

Απάντηση της κας Cresson εξ ονόματος της Επιτροπής (1η Ιουλίου 1996)

1. Ναι.

2. Ναι.

3. Όχι. Τα μέτρα ασφάλειας αφορούν κάθε πιθανό συμβάν σχετικό με μη εξουσιοδοτημένη ανάμειξη στις μεθόδους, τα υλικά και τον εξοπλισμό μιας εγκατάστασης. Τα εσωτερικά μέτρα ασφάλειας του Κοινού Κέντρου Ερευνών στο Petten βρίσκονται σε πλήρη συμφωνία με τα μέτρα που προβλέπεται να λαμβάνονται από την ολλανδική αστυνομία σε περίπτωση συναγερμού, η επέμβαση δε φυλάκων και αστυνομίας εξαρτάται από το είδος και τη σοβαρότητα του συμβάντος.

Με την έναρξη του επεισοδίου που προκάλεσε η Greenpeace, τα μέτρα ασφάλειας λειτούργησαν σύμφωνα με τα προβλεπόμενα. Ζήτημα μη εξουσιοδοτημένης ανάμειξης σε μεθόδους, υλικά και εξοπλισμό δεν ετέθη, και η αντίδραση της αστυνομίας ανταποκρινόταν προς τη φύση και σοβαρότητα του συμβάντος.

4. Η Επιτροπή μελετά από κοινού με τις ολλανδικές αρχές το συμβάν και τα μέτρα ασφάλειας. Αν χρειαστεί, θα ληφθούν σχετικές αποφάσεις από κοινού 7 όπως όμως γνωρίζει το Αξιότιμο Μέλος του Κοινοβουλίου, τέτοιες αποφάσεις είναι αυστηρώς απόρρητες.

5. Ναι.

6. Η Επιτροπή καλεί το Αξιότιμο Μέλος του Κοινοβουλίου να λάβει υπόψη την απάντησή της στη γραπτή ερώτηση Ρ-1169/96 της κας Plooij-Van Gorsel ((ΕΕ C 322 της 28.10.1996, σελ. 37. )). Επιπλέον, η Επιτροπή δεν έχει πληροφορίες για μειωμένη εμπιστοσύνη της κοινής γνώμης σε ό,τι αφορά την ασφάλεια του αντιδραστήρα υψηλής ροής (HFR). Η Επιτροπή εξακολουθεί να προωθεί τον HFR από κοινού με τις άλλες οργανώσεις που διαθέτουν πυρηνικές εγκαταστάσεις στις θίνες του Petten, ιδιαιτέρως στο πεδίο των πυρηνικών εφαρμογών στον χώρο της ιατρικής.
ΓΡΑΠΤΗ ΕΡΩΤΗΣΗ E-1597/96 υποβολή: Josι Apolinαrio (PSE) προς την Επιτροπή (24 Ιουνίου 1996)

Θέμα: Eφαρμογή των οδηγιών 85/73 - 88/409 και 93/118 από το Βασίλειο της Ισπανίας

Σε ποιό σημείο βρίσκεται η εφαρμογή, εκ μέρους του Βασιλείου της Ισπανίας, των οδηγιών 85/73/ΕΟΚ ((ΕΕ αριθ. L 32, 5.2.1985, σελ. 14 )), 88/409/ΕΟΚ ((ΕΕ αριθ. L 194, 22.7.1988, σελ. 28 )), και 93/118/ΕΟΚ ((ΕΕ αριθ. 340, 31.12.1993, σελ. 15 )), συγκεκριμένα δε όσον αφορά την επιβολή του τέλους υγειονομικής επιθεώρησης;

Απάντηση του κ. Fischler εξ ονόματος της Επιτροπής (15 Ιουλίου 1996)

Η Ισπανία ενσωμάτωσε δεόντως στο εθνικό δίκαιο τα στοιχεία που αφορούν τις υγειονομικές εισφορές στις οποίες αναφέρονται οι οδηγίες 85/73/ΕΟΚ, 88/409/ΕΟΚ και 93/118/ΕΚ. Τα κείμενα ενσωμάτωσης που διαβιβάστηκαν από την Ισπανία στην Επιτροπή σύμφωνα με την υποχρέωση που θεσπίστηκε με τις εν λόγω οδηγίες, εξετάστηκαν από την Επιτροπή και κρίθηκαν ότι είναι σύμφωνα με τις οδηγίες αυτές.

Όσον αφορά την είσπραξη των υγειονομικών εισφορών από τις ισπανικές αρχές, μετά από την καταγγελία που έλαβε η Επιτροπή και που αφορούσε την υπόθεση ότι οι εν λόγω εισφορές καταβλήθησαν αχρεωστήτως από ισπανικά σφαγεία, η Ισπανία διαβιβάζει τακτικά στην Επιτροπή αποδεικτικά στοιχεία σχετικά με την ανάκτηση των υγειονομικών εισφορών από τις αυτόνομες ισπανικές κοινότητες.
ΓΡΑΠΤΗ ΕΡΩΤΗΣΗ E-1632/96 υποβολή: Richard Howitt (PSE) προς την Επιτροπή (24 Iουνίου 1996)

Θέμα: Πρόταση έργου για πόλεις και περιοχές που ανταποκρίνονται στις ανάγκες των αναπήρων

Ποίος ήταν ο συνολικός αριθμός ατόμων που παρευρίσκοντο στις διασκέψεις σχεδιασμού για το ως άνω έργο οι οποίες διεξήχθησαν στη Βαρκελώνη πέρσι και στη Μπολόνια φέτος και ποίο ήταν το ποσοστό και ο απόλυτος αριθμός ατόμων με αναπηρίες μεταξύ αυτών;

Από τις οργανώσεις που εκπροσωπούντο σε εκάστη των ως άνω διοργανώσεων ποίος ήταν ο αριθμός και το ποσοστό των οργανώσεων αναπήρων (ήτοι με διοικητικό συμβούλιο που έχει τουλάχιστον 51% των μελών του αναπήρους ή γονείς αναπήρων παιδιών);

Κατά τον ορισμό τυχόν χρηματικής ενισχύσεως από την ΕΕ για τη συγκεκριμένη πρωτοβουλία προτίθεται η Επιτροπή να εξασφαλίσει ότι 75 τοις εκατό του συνόλου των χρημάτων θα καταβληθούν σε αντιπροσωπευτικές ως άνω οργανώσεις αναπήρων σε τοπική κλίμακα;

Απάντηση του κ. Flynn εξ ονόματος της Επιτροπής (30 Ιουλίου 1996)

Η Επιτροπή δεν είχε την ευθύνη της διοργάνωσης των διασκέψεων της Βαρκελώνης και της Μπολόνια και επομένως δεν έχει στη διάθεσή της τις πληροφορίες που ζητά το αξιότιμο μέλος του Κοινοβουλίου. Σύμφωνα με τις αρχές που διέπουν το πρόγραμμα Helios II, η Επιτροπή ενθαρρύνει ιδιαίτερα τη συμμετοχή των ατόμων με ειδικές ανάγκες στο σύνολο των ενεργειών που ενισχύονται από την Κοινότητα. Εντούτοις, η Επιτροπή δεν απαιτεί για την επίτευξη του σκοπού αυτού την καταγραφή των ατόμων με ειδικές ανάγκες.

Ο εκπρόσωπος της Επιτροπής που ήταν παρών στις εκδηλώσεις της Βαρκελώνης και της Μπολόνια διαπίστωσε ότι η συμμετοχή των τοπικών οργανώσεων ατόμων με ειδικές ανάγκες ήταν ιδιαίτερα σημαντική.

Τέλος, η Επιτροπή δεν έχει ακόμη καταλήξει σε πρόταση για την υποστήριξη των μέτρων που λαμβάνουν οι διάφορες πόλεις υπέρ των ατόμων με ειδικές ανάγκες.
ΓΡΑΠΤΗ ΕΡΩΤΗΣΗ E-0990/96 υποβολή: Richard Howitt (PSE) προς την Επιτροπή (26 Απριλίου 1996)

Θέμα: Συμμετοχή των οργανώσεων τοπικής αυτοδιοίκησης της Νοτιοανατολικής Αγγλίας (εκτός Λονδίνου) σε περιφερειακές διασκέψεις που οργανώνει η Ευρωπαϊκή Ένωση

Πόσοι ακριβώς αντιπρόσωποι από την περιοχή Rest of the South East (ROSE) του Ηνωμένου Βασιλείου, και σε τι ποσοστό, συμμετείχαν στην εκδήλωση DIRECTORIA που οργάνωσε η Επιτροπή, σε σύγκριση με το ποσοστό συμμετοχής άλλων περιοχών τόσο στο Ηνωμένο Βασίλειο όσο και στην υπόλοιπη Ευρώπη;

Διαθέτει η Επιτροπή αριθμητικά στοιχεία σχετικά με το ποσοστό συμμετοχής της εν λόγω περιοχής σε άλλες περιφερειακές διασκέψεις και εκδηλώσεις που έχει οργανώσει και προτίθεται να δημοσιοποιήσει τα στοιχεία αυτά στην επίσημη απάντησή της;

Aπάντηση της κας Wulf-Mathies εξ ονόματος της Επιτροπής (29 Μαΐου 1996)

Υπήρχαν 54 αντιπροσωπείες από το Ηνωμένο Βασίλειο κατά την έκθεση Directoria του 1995, έναντι 516 από την Κοινότητα ως σύνολο. Έλαβαν μέρος 11 αρχές από το υπόλοιπο της νοτιοανατολικής περιφέρειας (ROSE). Άλλες εκπροσωπήθηκαν από τους εν λόγω συμμετέχοντες ή από περιφερειακά γραφεία Βρυξελλών.

Η Επιτροπή δεν διαθέτει στοιχεία για τη συμμετοχή της ROSE σε άλλες περιφερειακές διασκέψεις και εκδηλώσεις.
ΓΡΑΠΤΗ ΕΡΩΤΗΣΗ E-0771/96 υποβολή: Ole Krarup (EDN) προς την Επιτροπή (1 Απριλίου 1996)

Θέμα: Οδηγία για την εκτίμηση των περιβαλλοντικών επιπτώσεων (85/337/ΕΟΚ)

Η οδηγία για την εκτίμηση των περιβαλλοντικών επιπτώσεων (85/337/ΕΟΚ) ((ΕΕ L 175 της 05.07.1985, σελ. 40. )) περιέχει ορισμένες απαιτήσεις για μελέτες και διαβουλεύσεις επί σχεδίων που επιβαρύνουν το περιβάλλον. Θεωρεί η Επιτροπή ότι οι απαιτήσεις αυτές είναι νομικώς δεσμευτικές για τις εθνικές αρχές;

Στην πράξη παραμένει ακόμη αδιευκρίνιστο:

- εάν τηρείται η οδηγία σε περίπτωση που ο κύριος ενός έργου υποβάλλει προσωρινές εκτιμήσεις περιβαλλοντικών επιπτώσεων χωρίς να αναμένει τα τελικά και αξιόπιστα στοιχεία (άρθρο 5, παράγραφος 2),

- εάν οι διαβουλεύσεις μπορούν να θεωρηθούν επαρκείς στην περίπτωση που οι τελικές πληροφορίες δεν έχουν συμπεριληφθεί στα στοιχεία στα οποία βασίζονται οι διαβουλεύσεις αυτές,

- εάν μπορεί να δοθεί άδεια υλοποίησης ενός έργου έστω και αν λείπει η έγκριση μίας ή περισσοτέρων αρχών για το σχέδιο ή για τμήματα του σχεδίου,

- εάν η αξιολόγηση των περιβαλλοντικών επιπτώσεων μπορεί να αναβληθεί για μετά την έγκριση του σχεδίου και να περιλαμβάνονται σε αυτήν, ως προϋπόθεσή της.

Θεωρεί η Επιτροπή ότι στις περιπτώσεις αυτές παραβιάζεται η εν λόγω οδηγία και ότι μπορεί να γίνει προσφυγή για τις παραβιάσεις αυτές με ένδικα μέσα;

Απάντηση της κ. Bjerregaard εξ ονόματος της Επιτροπής (24 Μαΐου 1996)

Όπως και όλες οι άλλες οδηγίες που απευθύνονται στα κράτη μέλη, η οδηγία 85/337/ΕΟΚ είναι δεσμευτική για τα κράτη μέλη ως προς το αποτέλεσμα που πρέπει να επιτευχθεί, ενώ οι εθνικές αρχές έχουν την ευχέρεια της επιλογής της μορφής και των μέσων.

Όπου απαιτείται η αξιολόγηση του περιβαλλοντικού αντίκτυπου, βάσει της οδηγίας 85/337/ΕΟΚ, η αξιολόγηση πρέπει να γίνεται πριν χορηγηθεί η σύμφωνη γνώμη υλοποίησης για το συγκεκριμένο έργο. Στη διαδικασία αυτή εντάσσεται και η χορήγηση των απαιτούμενων στοιχείων βάσει του άρθρου 5 παράγραφος 2 της οδηγίας και η διεξαγωγή των απαιτούμενων διαβουλεύσεων βάσει του άρθρου 6 παράγραφος 2. Τα στοιχεία που συγκεντρώνονται σύμφωνα με τις διατάξεις των άρθρων 5 και 6 πρέπει να λαμβάνονται υπόψη κατά τη διαδικασία χορήγησης της σύμφωνης γνώμης ενόψει της υλοποίησης του έργου. Στην οδηγία δεν προβλέπεται ωστόσο ότι η σύμφωνη γνώμη της υλοποίησης μπορεί να δοθεί μόνο με την έγκριση όλων των περιβαλλοντικών αρχών με τις οποίες έγιναν διαβουλεύσεις στο πλαίσιο της προβλεπόμενης διαδικασίας αξιολόγησης του περιβαλλοντικού αντίκτυπου.

Η Επιτροπή εξετάζει τις επίμαχες περιπτώσεις παραβίασης των διατάξεων της οδηγίας 85/337/ΕΟΚ που τίθενται υπόψη της και όπου κρίνει ότι αυτό είναι αναγκαίο κινεί τη νομότυπη διαδικασία δυνάμει του άρθρου 169 της συνθήκης ΕΚ.
ΓΡΑΠΤΗ ΕΡΩΤΗΣΗ E-1558/96 υποβολή: Josu Imaz San Miguel (PPE) προς την Επιτροπή (17 Iουνίου 1996)

Θέμα: Κοινωνικές και εργασιακές συνθήκες στις χώρες της νότιας Μεσογείου

Λαμβάνοντας υπόψη ότι είναι αναγκαίο και σκόπιμο να ενισχυθεί η αναπτυξιακή συνεργασία με συγκεκριμένες χώρες της νότιας Μεσογείου, προκειμένου να προωθηθεί η σταθερότητα της περιοχής, λαμβάνοντας υπόψη ότι αυτές οι σχέσεις συνεργασίας πρέπει να συμβάλλουν άμεσα στη βελτίωση των κοινωνικών και εργασιακών συνθηκών στις χώρες αυτές, γνωρίζει η Επιτροπή την κατάσταση των εργαζομένων στις χώρες με τις οποίες πρόσφατα ανανέωσε τις προτιμησιακές συμφωνίες, όπως είναι, π.χ., το Μαρόκο;

έχει εξετάσει η Επιτροπή τη δυνατότητα να απαιτήσει τη βελτίωση των κοινωνικών και εργασιακών συνθηκών ως προϋπόθεση για την υπογραφή των εν λόγω συμφωνιών;

έχει διαπιστώσει η Επιτροπή ότι οι ενισχύσεις και τα διάφορα μέτρα υπέρ των χωρών αυτών έχουν θετικές επιπτώσεις στις κοινωνικές και εργασιακές συνθήκες και στην κατάσταση των εργαζομένων;

Απάντηση του κ. Marin, εξ ονόματος της Επιτροπής (10 Ιουλίου 1996)

Η Επιτροπή έδινε πάντα ιδιαίτερη προσοχή, από την έναρξη της χρηματοοικονομικής συνεργασίας με τις χώρες της νότιας Μεσογείου, στις ενέργειες συνεργασίας και βοήθειας που μπορούν να βελτιώσουν τις συνθήκες διαβίωσης των πληθυσμών και που ευνοούν τη δημιουργία ενός οικονομικού και κοινωνικού πλαισίου που σέβεται τα δικαιώματα των εργαζομένων των χωρών αυτών.

Επιπλέον, η ανακοίνωση της Επιτροπής της 8ης Μαρτίου 1995 ((COM (95) 72 τελικό. )) για την ενίσχυση της μεσογειακής πολιτικής της Ευρωπαϊκής Ένωσης, υπογραμμίζει τη σημασία ενίσχυσης της συνεργασίας για μια καλύτερη κοινωνικο-οικονομική συνεργασία ενώ η δήλωση της Βαρκελώνης, της 24ης Νοεμβρίου 1995, καθιερώνει τις βάσεις για την εφαρμογή εταιρικής σχέσης στον κοινωνικό, πολιτιστικό τομέα και στον τομέα των δικαιωμάτων του ανθρώπου.

Η νέα συμφωνία σύνδεσης ανάμεσα στην Κοινότητα και το Μαρόκο προβλέπει ειδικά την καθιέρωση διαλόγου μεταξύ των μερών καθώς και την εφαρμογή της συνεργασίας στον κοινωνικό τομέα, ιδίως την ενίσχυση του ρόλου της γυναίκας, τη βελτίωση των συστημάτων κοινωνικής πρόνοιας και υγειονομικής περίθαλψης. Έχουν επίσης προβλεφθεί τα αναγκαία μέτρα για την εξασφάλιση κοινωνικής μεταχείρισης χωρίς την εισαγωγή διακρίσεων εις βάρος εργαζομένων από το Μαρόκο στην Ευρώπη.
ΓΡΑΠΤΗ ΕΡΩΤΗΣΗ E-1272/96 υποβολή: Amedeo Amadeo (NI) προς την Επιτροπή (24 Μαΐου 1996)

Θέμα: Προστασία των καταναλωτών

Η Οδηγία 95/58/ΕΟΚ ((ΕΕ L 299 της 12.12.1995, σελ. 11.)) για την προστασία των καταναλωτών όσον αφορά την αναγραφή των τιμών των προϊόντων δημιουργεί στους μικρεμπόρους σοβαρά προβλήματα που δεν μπορούν να αποσιωπηθούν.

Για την άρση των δυσχεριών που πρέπει να αντιμετωπίσουν οι μικρέμποροι λιανικής πωλήσεως ζητείται από την Επιτροπή να χρηματοδοτήσει:

1. προγράμματα για την ενημέρωση των μικρεμπόρων 7

2. τη σύνταξη ή τη δημοσίευση ενημερωτικών φυλλαδίων σε συνεργασία με τους αποδέκτες αυτών.

Κοινή Απάντηση της κας Bonino εξ ονόματος της Επιτροπής στις γραπτές ερωτήσεις E-1272/96 και E-1273/96 (11 Ιουλίου 1996)

Ο κ. βουλευτής επαναλαμβάνει τις ανησυχίες που διατυπώθηκαν στις τροπολογίες του Κοινοβουλίου, οι οποίες εγκρίθηκαν στις 18 Απριλίου 1996 σχετικά με την πρόταση της Επιτροπής όσον αφορά την προστασία των καταναλωτών στην ένδειξη των τιμών που προορίζονται γι' αυτούς (τροπολογία 19 για τη γραπτή ερώτηση Ε-1272/96 7 τροποπολογία 15 για τη γραπτή ερώτηση Ε-1273/96).

Όπως ζήτησε το Κοινοβούλιο, η Επιτροπή ετοιμάζει τροποποιημένη πρόταση όπου ο κ. βουλευτής θα βρεί σύντομα τη θέση της Επιτροπής.
ΓΡΑΠΤΗ ΕΡΩΤΗΣΗ E-0933/96 υποβολή: Shaun Spiers (PSE) προς την Επιτροπή (23 Απριλίου 1996)

Θέμα: Σήμανση ζωοτροφών

Λαμβάνοντας υπόψη την ανησυχία του κοινού σχετικά με τα συστατικά των ζωοτροφών για ζώα κτηνοτροφίας και την πιθανή σχέση που μπορεί να υπάρχει μεταξύ ορισμένων από αυτά και της Σπογγώδους Εγκεφαλοπάθειας των Βοοειδών (BSE), πρόκειται η Επιτροπή να προτείνει αυστηρότερους κανονισμούς σχετικά με τις ζωοτροφές και συγκεκριμένα προτίθεται να βελτιώσει τη σήμανση των προϊόντων αυτών;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0933/96 και P-1232/96 (3 Ιουνίου 1996)

Μετά την εξέλιξη της σπογγώδους εγκεφαλοπάθειας των βοοειδών, αρκετοί παρασκευαστές ζωοτροφών, κτηνοτρόφοι και καταναλωτές ανησύχησαν από τη χρησιμοποίηση στη διατροφή των ζώων ορισμένων υποπροϊόντων ζωικής προέλευσης.

Η οδηγία 79/373/ΕΟΚ του Συμβουλίου της 2ας Απριλίου 1979 ((ΕΕ L 86 της 06.04.1979. )), θεσπίζει με λεπτομερή τρόπο τους κανόνες που διέπουν τη σήμανση των σύνθετων ζωοτροφών που προορίζονται για τα ζώα γενικώς.

Όσον αφορά τη δήλωση των συστατικών των σύνθετων ζωοτροφών που προορίζονται για ζώα εκτός από τα ζώα συντροφιάς, δηλαδή τα ζώα απόδοσης όπως τα βοοειδή, η οδηγία ορίζει την ένδειξη όλων των συστατικών που αποτελούν την τροφή κατά ελαττούμενη τάξη μεγέθους του βάρους των συστατικών.

Η δήλωση των συστατικών μπορεί επίσης να παρασχεθεί σύμφωνα με τις κατηγορίες που καθορίζονται από την οδηγία 91/357/ΕΟΚ ((ΕΕ L 193 της 17.07.1991. )) της Επιτροπής.

Η Επιτροπή, μετά την εξέλιξη της σπογγώδους εγκεφαλοπάθειας των βοοειδών, εξετάζει εάν θα πρέπει να ενισχυθεί η νομοθεσία που ισχύει όσον αφορά τη σήμανση ώστε οι κτηνοτρόφοι να πληροφορούνται με ακόμα πιο ακριβή τρόπο για τους κανόνες χρησιμοποίησης ορισμένων προϊόντων ζωικής προέλευσης.